تفسیر رؤفی

تفسیر رؤفی شاہ رؤف احمد رافتؔ نے قرآن مجید کی یہ تفسیر اردو نثر میں دو ضخیم جلدوں میں لکھی ہے۔ اسے تفسیر مجددی بھی کہا جاتا ہے۔ اردو تفاسیر ،مرتبہ جمیل نقوی ،صفحہ43 ، مقتدرہ قومی زبان اسلام آباد 1992ء  

 مکمل نام 
رؤف احمدرأفت مجددی بھوپالی کی تفسیر کا مکمل نام تفسیر مجددی المعروف بہ تفسیر رؤفی ہے
 تصنیف 
شاہ رؤف احمد رافتؔ کی معروف تفسیر ہے، جوعلمی اور ادبی خصائص کی بنا پر ایک اہم مقام رکھتی ہے۔ آپ نے اس کی تالیف کا آغاز 1209ھ بمطابق 1823ء کو کیا اور 11 ذو القعدہ 1248ھ/ 1833ء میں مکمل کر لی، پہلے یہ تفسیر نامی پریس بمبئی سے 1887ء میں طبع ہوئی اب یہ2012ء الحقائق فاؤنڈیشن لاہور سے طبع ہوئی ہےتفسیر رؤفی، الحقائق فاؤنڈیشن پٹیالہ گراؤنڈ لاہور

 تعارف 
مولف نے ابتدا میں اس کے اغراض و مقاصد کی اس طرح وضاحت کی ہے:
سمجھ لیجئے کہ اس تفسیر میں جو معانی مسطور ہوں گے ان شاء اللہ تعالی کتب تفسیر سے یا بعضے جگہ مناسب مقام کے احادیث صحیحہ سے یا کہیں کہیں مسائل موافق آیہ شریف کے کتب فقہ معتبرہ ہے مذکورہ ہوں گے، کہیں دخل اپنے ذہن فہم کا نہ ہو گا مگر اتنا کہ عبارت عربی اور فارسی کو زبان اردو میں بیان کرنا اور جس مقام پر کلام نظم لا ناوہ البتہ اپنی ہی طبع ناقص سے موزون بناتا ہوگا، کوئی شعر ہندی کے شاعر کا کہیں نہ لایا جائے گا اور مقام تصوف میں کتب معتبرہ صوفیہ سے نقل کیا جاوے گا۔
اس اقتباس سے مندرجہ ذیل نتائج اخذ ہوتے ہیں۔
 شاہ رؤف احمد نے تفاسیر معتبرہ سے اخذ و اقتباس کیا ہے۔
 احادیث صحیحہ سے بھی استفادہ کیا ہے۔
 کتب فقہ بھی پیش نظر یہی ہیں۔ كتب تصوف سے بھی استنباط کیا ہے۔تفسیر رؤفی، نامی پریس بمبئی1887ء
تفسیرِ رؤفی - مطالعہ و جائزہ کے نام سے صباء اسلام نے مقالہ لکھا جو شمع بکس، ریگل روڈ، فیصل آباد سے شائع ہو چکا ہےروزنامہ جنگ 06 مئی 2018ء
 حوالہ جات 

زمرہ:اردو تفاسیر قرآن
زمرہ:تراجم قرآن
زمرہ:تفسیر
زمرہ:تفسیری کام
زمرہ:بریلوی مکتب فکر کی کتابیں
زمرہ:سنی تفاسیر